stanford-oval/wikipedia huggingface dataset:
Kuivajärvi (Hattula)

| Kuivajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hattula
Koordinaatit:  61°00′24″N, 24°16′14″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Oikolanjoen valuma-alue‎ (35.26)
Laskuoja:  ei laskuojaa 
Järvinumero:  35.262.1.004
Mittaustietoja
Pinnankorkeus:  118,5  m tai 119  m 
Rantaviiva:  1,18 km 
Pinta-ala:  3,122  ha 
Saaria:  3
 fiKuivajärvi 
Kuivajärvi  on Kanta-Hämeessä Hattulan Hyrvälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Oikolanjoen valuma-alueeseen. Kuivajärvi on osa Äimäjärven aluetta.
Maantietoa

Lampi on 400 metriä pitkä, 150 metriä leveä ja sen pinta-ala on 3,1 hehtaaria. Lammen vedenpinnan korkeus on 118,5 metriä meren pinnan yläpuolella ja sen rantaviivan pituus on 1,2 kilometriä. Järven ympäristö on avosuota, johon on johdettu kaksi lyhyttä metsäojaa. Järvellä ei ole laskuojaa. Sen vedenpinta on yhtä korkealla kuin Ylisellä Savijärvellä, joka sijaitsee 250 metriä pohjoisessa. Järven suoalue on merkitty luonnonsuojelualueeksi, joka jatkuu Ylisen Savijärven rantaan asti. Järven keskellä on kolme matalaa suorantaista saarta.
Kuivajärvi (Kuhmo)

| Kuivajärvi |
| --- | --- |
Maanosa:  Eurooppa
Valtiot:  Suomi
Maakunnat:  Kainuu
Kunnat:  Kuhmo
Koordinaatit:  64°20′26″N, 29°05′42″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Vuosanganjoki
Järvinumero:  59.943.1.001
Mittaustietoja
Pinnankorkeus:  168,1 m 
Rantaviiva:  27 km 
Pinta-ala:  3,66 km² 
Tilavuus:  0,0155 km³ 
Keskisyvyys:  4,2 m 
Suurin syvyys:  30,7 m 
Saaria:  32
:  Lehtosaari Louhisaari Tulisaari
 fiKuivajärvi 
Kuivajärvi on syvyyssuhteiltaan epäyhtenäinen, niemien ja saarten halkoma järvi Kuhmossa Kainuun itäosassa. Sen pinta-ala on 3,7 neliökilometriä. Etäisyys Kajaanista on 66 kilometriä itäkoilliseen.
Maantiede

Kuivajärven ulottuvuus lännestä itään on 3,4 kilometriä ja etelästä pohjoiseen 3,2 kilometriä. Järveen kuuluu pääallas ja siitä yli puolitoista kilometriä itään työntyvä Autiolahti. Pääaltaan ja Autiolahden välissä sijaitsee Louhiniemi. Pääaltaan länsiranta koostuu niemistä ja lahdista, joista laajin on järven lounaisosan muodostava Niskalahti. Yli kolmasosa Kuivajärvestä on enintään metrin syvyinen ja noin seitsemäsosa on vähintään kymmenen metriä syvä. Järven etelä- ja länsiosa on matalaa. Järven itäosassa sijaitsee puolestaan pohjoista kohti levenevä syvänne, jonka keskellä on järven syvin kohta, 31 metriä. Autiolahden syvin kohta on 13 metriä.
Kuivajärven on saariluku on 32. Saarista 2 on alle aarin laajuisia luotoja ja 6 on yli hehtaarin laajuisia. Suurimmat saaret ovat järven itäpuoliskolla sijaitseva Lehtosaari (noin 11 ha) ja järven länsiosassa sijaitseva Tulisaari (noin 8,5 ha). Autiolahtea erottaa pääaltaasta runsaan kolmen hehtaarin laajuinen Louhisaari. Lehtosaaren lounaispuolella sijaitsee runsaan kahden hehtaarin laajuinen Niskasaari. Järven pohjoisimmassa osassa sijaitsee vajaan kahden hehtaarin laajuiset Tiensuunsaari ja Jousisaari.
Kuivajärven rannat ovat enimmäkseen metsämaata. Järven eteläpuolella sijaitsee Ylä-Vieksin kylä. Myös länsirannan tuntumassa on asutusta ja Louhiniemen rannalla on useita pientaloja.
Kuivajärveen laskee Vuosanganjoki koillisesta Vuosanganjärveltä (176,0 metriä mpy). Kuivajärvi laskee Niskalahdelta alkavaa uomaa etelään Korpijärveen (161,4 metriä mpy). Järvien välinen kannas on noin puoli kilometriä leveä. Kannaksen halki kulkee seututie 904.
Kuivajärven vesitilavuus on 15 525 000 kuutiometriä.
Kuivajärvi (59.943.1.001) kuuluu Kuivajärven alueeseen (59.943), joka on kolmannen jakovaiheen vesistö Oulujoen vesistössä (59). Toinen jakovaihe on Kellojärven valuma-alue (59.94) ja ensimmäinen on Ontojärven–Lentuan valuma-alue (59.9). Kuivajärvi on Kuivajärven alueen laajin vakavesi. Seuraavaksi laajimmat ovat Niskajärvi ja Jousijärvi. Alueeseen kuuluu 17 vähintään hehtaarin laajuista vakavettä.
LG Chem

| LG Chem |
| --- | --- |

ISIN:  KR7051910008
Perustettu:  1947
Kotipaikka:  Soul, Etelä-Korea
Toimiala:  kemian- ja lääketeollisuus
Emoyhtiö:  LG Group
Kotisivu:  www.lgchem.com
Infobox OKVirheellinen NIMI-arvo: 
LG Chem on eteläkorealainen kemianteollisuusyritys, joka kuuluu LG Groupiin.
Aiheesta muualla

Virallinen sivusto
Kuningaskobra (albumi)

| 20 suosikkia – Kuningaskobra Arja Koriseva |
| --- | --- | --- |

Kokoelmalevyn tiedot
 Äänitetty : 1990–1994
 Julkaistu: 1998
 Formaatti: CD
 Tyylilaji: Iskelmä
 Kesto: 71.10
 Levy-yhtiö: Fazer Records
Arja Korisevan kokoelma- muut julkaisut
| Enkelin silmin 1990–1995 1996 | 20 suosikkia – Kuningaskobra 1998 | Kymmenen ensimmäistä vuotta 1999 |
20 suosikkia – Kuningaskobra on Arja Korisevan vuonna 1998 julkaistu kokoelma-albumi, joka sisältää 20 kappaletta hänen neljältä albumiltaan vuosilta 1990–1994 sekä "Anna kaikkien kukkien kukkia" -kappaleen  Toivo Kärki muistoissamme -albumilta. Albumin on julkaissut CD:nä ja C-kasettina Fazer Records.
Kappaleet

Kuningaskobra (Snake Charmer) - 3'10
Tää ystävyys - 4'18
Rannalla - 3'47
Me kaksi vain (We're All Alone) - 3'52
Enkelin silmin - 2'59
Wanhaan malliin - 3'32
Kevätvalssi - 4'11
Se on rakkautta oikeaa (Perhaps Love) - 3'03 (duetto Tapani Kansan kanssa)
Sä saat mut svengiin - 3'10
Anna kaikkien kukkien kukkia - 3'31
Rakkauden vanki - 3'40
Miten kaunis onkaan maa - 3'54
Kun mennään bailaamaan - 3'20
Naisen tie (Prinz Eisenherz) - 3'35
Rakkaus jää - 3'35
Kai virheen tein (I Take It Back) - 3'08
Kuin häkkilintu (Ich will nicht länger dein Geheimnis sein) - 3'27
Taittuu multakin Rock'n Roll (Toute ma vie j'ai chante du rock'n roll) - 2'33
Tuu (Noches de Acapulco) - 3'57
Et saa mua unohtaa (Moi, moi, moi) - 4'05
Alkuperäiset albumit

Kappaleet on koottu seuraavilta albumeilta:
Arja Koriseva (1990)
Me kaksi vain (1991)
Kun ilta saapuu kaupunkiin (1992)
Naisen tie (1994)
Toivo Kärki muistoissamme (1992)
Aiheesta muualla

20 suosikkia – Kuningaskobra Suomen äänitearkiston tietokannassa[vanhentunut linkki]
Longwy

| Longwy |
| --- | --- |
 Porte de France
 vaakuna
 Longwy
 Koordinaatit: 49°31′12″N, 5°45′38″E 
Valtio:  Ranska
Alue:  Grand Est
Departementti:  Meurthe-et-Moselle
Arrondissementti:  Briey
Pinta-ala:  
 – Kokonaispinta-ala:  5,3 km²
Väkiluku (2013):  14 293 
 – Väestötiheys:  2 676 as./km²
Kunnan numero:  54323
Infobox OKVirheellinen NIMI-arvo: 
Longwy on kunta Koillis-Ranskassa Meurthe-et-Mosellen departementissa Grand Estin alueella.
Kunnan nähtävyys on 1600-luvulla rakennettu Vaubanin suunnittelema linnoitus. Se kuuluu Unescon maailmanperintöluetteloon osana Vaubanin linnoituksia. Longwy on tunnettu emalin ja fajanssin valmistuksesta.
Aiheesta muualla

Kuvia tai muita tiedostoja aiheesta Longwy Wikimedia Commonsissa
Louisvillen roomalaiskatolinen arkkihiippakunta

Hiippakunnan vaakuna.
Louisvillen roomalaiskatolinen arkkihiippakunta (engl. Roman Catholic Archdiocese of Louisville, lat. Archidioecesis Ludovicopolitana) on Kentuckyssa Yhdysvalloissa toimiva roomalaiskatolinen arkkihiippakunta, joka erotettiin Baltimoren hiippakunnasta vuonna 1808. Siihen kuului yli 200 000 jäsentä vuonna 2013.
Piispat ja arkkipiispat

Benedict Joseph Flaget (1808–1832)
John Baptist Mary David (1832–1834)
Benedict Joseph Flaget (1833–1850)
Martin John Spalding (1850–1864)
Peter Joseph Lavialle (1865–1867)
William George McCloskey (1868–1909)
Denis O'Donaghue (1910–1924)
John A. Floersh (1924–1967)
Thomas J. McDonough (1967–1981)
Thomas C. Kelly (1981–2007)
Joseph Edward Kurtz (2007– )
LGV Nord

LGV Nord on Ranskassa Pariisin ja Kanaalin tunnelin välillä kulkeva suurnopeusrata. Rata on 333 kilometriä pitkä ja kokonaan kaksiraiteinen. Rataa käyttävät TGV-junien lisäksi Lontoosta Pariisiin ja Brysseliin kulkevat Eurostar-junat sekä Pariisista Belgiaan, Alankomaihin ja Saksaan kulkevat Thalys-junat. Rata kulkee Lillen eteläpuolella suuren osan matkasta A1-moottoritien vieressä.
Rata avattiin liikenteelle vuonna 1993.
Rata alkaa Arnouville-lès-Gonessessa 16 kilometriä Pariisin Gare du Nord -rautatieasemalta. Siitä erkanee Charles de Gaullen lentoaseman pohjoispuolelta LGV Interconnexion Est, joka yhdistää LGV Nordin Pariisista itään ja etelään kulkeviin suurnopeusratoihin. Lillen eteläpuolella radasta erkanee Belgian puolelle kulkeva HSL 1. Rata päättyy Kanaalin tunnelille, jonka suuaukon läheisyydessä sijaitsee autojunaterminaali sekä Calais-Fréthunin asema. Yhteensä asemia radalla on 3.
Aiheesta muualla

Kuvia tai muita tiedostoja aiheesta LGV Nord Wikimedia Commonsissa
Longuenesse

| Longuenesse |
| --- | --- |
 Kunnantalo
 vaakuna
 Longuenesse
 Koordinaatit: 50°44′11″N, 2°14′18″E 
Valtio:  Ranska
Alue:  Hauts-de-France
Departementti:  Pas-de-Calais
Arrondissementti:  Saint-Omer
Pinta-ala:  
 – Kokonaispinta-ala:  8,4 km²
Väkiluku (2018):  10 736 
 – Väestötiheys:  1 278 as./km²
Kunnan numero:  62525
 
 Kunnan kotisivut 
Infobox OKVirheellinen NIMI-arvo: 
Longuenesse on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Saint-Omerin kaupungin eteläpuolella.
Saint-Quentinin kirkko
Longuenesse on Saint-Omerin esikaupunki. Normannit tekivät lukuisia hyökkäyksiä Saint-Omeriin ensimmäisen vuosituhannen lopulla. Longuenesse oli luonnollinen kulkureitti kaikille hyökkääjille, ja myös sitä linnoitettiin. Longuenesse toimitti vettä Saint-Omerin kaupunkiin.
Aiheesta muualla

Kuvia tai muita tiedostoja aiheesta Longuenesse Wikimedia Commonsissa
Louisvillen kansainvälinen lentoasema

Louisvillen kansainvälinen lentoasema (engl. Louisville International Airport; IATA: SDF, ICAO: KSDF) on Yhdysvaltain Kentuckyn osavaltion Jeffersonin piirikunnan Louisvillessä sijaitseva vilkas kansainvälinen lentoasema. Se toimii sekä Yhdysvaltain ilmavoimien sotilaslentoasemana että siviililentoasemana.
Louisvillen kansainvälinen lentoasema lukeutuu rahtimäärältään maailman kymmenen suurimman lentoaseman joukkoon. Vuonna 2013 lentoaseman kautta kulki yhteensä 2 216 miljoonaa kilogrammaa lentorahtia, jolla lentoaseman sijoittui kansainvälisessä lentoasemavertailussa maailman 7. vilkkaimmaksi rahtilentoasemaksi. Suuri osatekijä tälle on maailman suurimman lähetti- ja rahtiyhtiö UPS kansainvälisen lentorahtiterminaalin sijoittumisella lentoasemalle. UPS:n terminaalitoiminta alkoi Louisvillessä vuonna 1982, vain vuosi UPS:n ensimmäisen rahtilentokoneen hankkimisen jälkeen.
Yhdysvaltain presidentin Air Force One -lentokone Louisvillen lentoasemalla.
Lähetti- ja rahtiyhtiö UPS:n terminaalirakennus vie keskeisen osan Louisvillen kansainvälisen lentoaseman alueesta.
Aiheesta muualla

Kuvia tai muita tiedostoja aiheesta Louisvillen kansainvälinen lentoasema Wikimedia Commonsissa
Louisville Regional Airport Authority (lentoaseman sivusto) (englanniksi) (flylouisville.com)
Lentoaseman tuoreet säätiedot (englanniksi) (noaa.gov)
Louisville Intl - Standiford Field (englanniksi) (faa.gov)
Louisvillen kansainvälinen lentoasema (Form 5010 PDF) (englanniksi)
Louisville Colonels

| Louisville Colonels |
| --- | --- |
Perustettu:  1882
Entiset nimet:  Louisville Eclipse (1882-1884)
Kotiareena:  Eclipse Park
Paikkakunta:  Louisville, Kentucky
Lajit:  baseball
Mestaruudet:  American Association:  1890
Louisville Colonels oli Major League Baseball -joukkue, joka pelasi American Associationissa koko liigan kymmenen vuoden olemassaolon ajan vuodesta 1882 vuoteen 1891, aluksi nimellä Louisville Eclipse (1882-1884) ja myöhemmin Louisville Colonels (1885-1891). 1900 -luvulla nimi oli käytössä useilla Minor League -joukkueilla Louisvillessa.
Toimittuaan useita vuosia puoliammattilaisjoukkueena, Eclipse liittyi liittyi uuteen American Association -liigaan kaudeksi 1882. Joukkueen alku oli mainio, heti ensimmäisellä kaudellaan se sijoittui liigassa toiselle sijalle. Vuonna 1884 se oli kolmantena, mutta pikkuhiljaa menestys hiipui ja kaudella 1889 se jäi viimeiseksi saldolla 27–111 ja tuli ensimmäiseksi MLB -joukkueeksi, joka hävisi 100 ottelua kauden aikana.
Seuraavalla kaudella Barney Dreyfussin ostama joukkue voitti liigan tullen ainoaksi joukkueeksi, joka on noussut viimeiseltä sijalta liigamestaruuteen yhden kauden aikana. Liigavoitonsa ansiosta Colonels pelasi World Seriesin 1800 -luvun versiossa National Leaguen voittajaa, Brooklyn Bridegroomsia vastaan. Maailmanmestaruus jäi ratkaisematta, kun kumpikin joukkue voitti kolmesti ja yksi ottelu pelattiin tasan.
Vuonna 1892 joukkue AA:n lakkauttamisen seurauksena liittyi National Leagueen, jossa se pelasi vuoteen 1899 saakka. Vuonna 1900 Dreyfuss osti osuuden Pittsburgh Piratesista ja vei mukanaan 14 Colonelsin pelaajaa, mukaan lukien tulevat Hall of Fame -pelaajat Honus Wagner ja Fred Clarke. Tämä merkitsi alkuperäisen Colonels -organisaation loppua ja päätti Louisvillen ajan MLB -kaupunkina.
Aiheesta muualla

joukkueen historia
Dave Rose: Sports legends of the Ville (landmark edition): Eclipse Park (englanniksi) (Arkistoitu – Internet Archive)
Bob Bailey: Eclipse Park (Louisville) (englanniksi)
Les Clark

Les Clark (17. marraskuuta 1907 – 12. syyskuuta 1979) oli yhdysvaltalainen animaattori. Hän oli ensimmäinen Disneyn Nine Old Men -ryhmään kuuluneista henkilöistä ja ainoa sen jäsenistä, joka työskenteli Ub Iwerksin kanssa Mikki Hiiren parissa. Clark liittyi Disney-yhtiöihin vuonna 1927.
Lucie Charvátová

| Lucie Charvátová |
| --- | --- |
 Charvátová vuonna 2023.
Henkilötiedot
Syntynyt: 1. helmikuuta 1993 (ikä 31) Hradec Králové, Tšekki
Kansalaisuus:  Tšekki
Ammatti:  ampumahiihtäjä
Ampumahiihtäjä
Maailmancup
Yksilölliset voitot:  0
Kaikki voitot:  1
Yksilölliset palkintosijat:  1
Kaikki palkintosijat:  4
Aiheesta muualla
www.luciecharvatova.cz
IBU
| Mitalit> Maa:   Tšekki.Naisten ampumahiihto.MM-kilpailut  | Mitalit> Maa:   Tšekki.Naisten ampumahiihto.MM-kilpailut  | Mitalit> Maa:   Tšekki.Naisten ampumahiihto.MM-kilpailut  | Maa:   Tšekki> Naisten ampumahiihto. |
| --- | --- | --- | --- |
|  Pronssia | Anterselva 2020 | pikakilpailu |  |
Lucie Charvátová (s. 1. helmikuuta 1993 Hradec Králové) on tšekkiläinen ampumahiihtäjä. Hän voitti pronssia pikamatkalla vuoden 2020 maailmanmestaruuskilpailuissa. Se on samalla hänen ainoa maailmancupin palkintosijansa. Hän oli samoissa kisoissa viestissä neljäs. Oslon MM-kilpailuissa 2016 hän oli takaa-ajossa kahdeksastoista ja viestissä kuudes. Pekingin olympialaisissa 2022 hän oli parhaimmillaan normaalimatkalla yhdekssätoista ja viestissä kahdeksas.
Charvátová on saavuttanut rulla-ampumahiihdon MM-kilpailuissa kultaa pikakilpailussa ja hopeaa supersprintissä 2019 sekä tyttöjen sarjassa hopeaa pikakilpailussa 2014.
Kuvevaate

Kuvevaate papin yllä
Kuvevaate (ven. набедренник) on vastaavanlainen ortodoksinen kirkollinen huomionosoitus kuin hieman arvokkaampi epigonatio. Kuvevaate on suorakaiteen muotoinen, nauhasta kyljellä riippuva "arvomerkki", jota Suomessa käyttävät ortodoksiset papit heti vihkimyksensä jälkeen.
Venäjällä se on ensimmäinen papin saama huomionosoitus, hengellinen "ansiomerkki".
Lametz

Lametzin kirkko
Lametz on kunta Ardennesin departementissa Champagne-Ardennen hallintoalueella Ranskassa. Kunnassa oli 77 asukasta vuoden 1999 väestönlaskennassa. Lametzin pinta-ala on yhdeksän neliökilometriä.
Aiheesta muualla

Wikimedia Commonsissa on kuvia tai muita tiedostoja aiheesta .
Longueval

| Longueval |
| --- | --- |
 Delvillen metsän taistelussa kaatuneiden eteläafrikkalaisten sotilaiden muistomerkki
 vaakuna
 Longueval
 Koordinaatit: 50°01′34″N, 2°48′15″E 
Valtio:  Ranska
Alue:  Picardie
Departementti:  Somme
Arrondissementti:  Péronne
Väkiluku:  280
Infobox OKVirheellinen NIMI-arvo: 
Longueval on kunta Pohjois-Ranskassa Sommen departementissa Picardien alueella.
Historia

Longuevalissa käytiin ensimmäisessä maailmansodassa Sommen taisteluun liittyvä Delvillen metsän taistelu. Eteläafrikkalaiset joukot taistelivat Delvillen metsässä 15. – 20. heinäkuuta 1916 kärsien suuria tappioita. Tämän muistoksi taistelujen paikalle on pystytetty muistomerkki Mémorial national sud-africain du Bois Delville.
Aiheesta muualla

Kuvia tai muita tiedostoja aiheesta Longueval Wikimedia Commonsissa
Delvillen metsän taistelu
Kuviointialkio

Kuviointialkio tai tekseli on tekstuurikartan perusyksikkö. Tekselit esitetään tekstuuriavaruutta kuvaavien tekselien muodostamilla taulukoilla, aivan kuten muutkin kuvat esitetään pikseleiden muodostamilla ruuduilla.
Kuviontialkioita voidaan kuvata myös kuvan segmentoinnilla, jotka saadaan yksinkertaisilla menetelmillä, kuten kynnysvertailulla.
Kun teksturoidaan 3D-pintaa tai -pintoja (prosessi, joka tunnetaan nimellä teksturointi), renderöintiohjelma asettaa tekselit sopiviin pikseleihin. Nykyaikaisissa tietokoneissa tämä toiminta tapahtuu näytönohjaimissa.
Lambretta (yhtye)

Lambretta oli ruotsalainen vuosina 1993-2005 toiminut pop-/rock-yhtye.
Lambretta perustettiin vuonna 1993 ja pian siihen liittyi yhtyeen tuleva keulahahmo, laulaja Linda Sundblad. Ennen tätä laulajana oli toiminut Anders Eliasson. Ensimmäisen albuminsa Breakfastin yhtye julkaisi 1999. Sundblad lähti soolouralle vuonna 2005, jolloin osa muista jäsenistä perusti Psych Onationin.
Jäsenet

Linda Sundblad - laulu
Klas Edmundsson - kitara
Petter Lantz - basso
Marcus Nowak - rummut
Diskografia > Albumit

Breakfast 1999
Lambretta 2001
The Fight 2004
Diskografia > Singlet

Blow My Fuses 1999
Absolutely Nothing 1999
I´m Coming Home 2000
Bimbo 2001
Creep 2001
Perfect Tonight 2002
Kill Me 2004
Chemical 2004
Anything 2005
Kuvien petollisuus

René Magritte: Kuvien petollisuus (1929).
Kuvien petollisuus (ransk. La Trahison des images) on belgialaisen surrealistisen taidemaalarin René Magritten kuuluisa maalaus vuodelta 1929. Se esittää piippua, jonka alle on kirjoitettu ranskankieliset sanat ”Ceci n'est pas une pipe” (”Tämä ei ole piippu”). Sanat tarkoittavat sitä, että piippua esittävä kuva ei ole sama asia kuin piippu itse. Maalaus kyseenalaistaa näin tavan puhua erilaisia kohteita esittävistä kuvista. Teoksesta on tullut suoranainen modernin taiteen ikoni.
Maalauksen tyylin on sanottu muistuttavan mainoksissa suosittua tyyliä, ja Magritte olikin työskennellyt aiemmin mainosalalla.
Maalauksen leveys on 81,1 senttimetriä ja korkeus 60,3 senttimetriä. Sen omistaa nykyään Yhdysvaltain Los Angelesissa toimiva Los Angeles County Museum of Art.
Longuyon

| Longuyon |
| --- | --- |
 Kaupungintalo
 vaakuna
 Longuyon
 Koordinaatit: 49°26′52″N, 5°36′05″E 
Valtio:  Ranska
Alue:  Grand Est
Departementti:  Meurthe-et-Moselle
Arrondissementti:  Briey
Pinta-ala:  
 – Kokonaispinta-ala:  29,7 km²
Väkiluku (2019):  5 218 
 – Väestötiheys:  175 as./km²
Kunnan numero:  54322
 
 Kunnan kotisivut 
Infobox OKVirheellinen NIMI-arvo: 
Longuyon on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee Chiersjoen ja sen sivujoen Crusnesin varrella, noin 39 kilometriä Brieyn kaupungista luoteeseen.
Crusnesjoki Longuyonissa
Ensimmäisessä maailmansodassa Longuyon joutui elokuussa 1914 saksalaisten sotajoukkojen terrorin kohteeksi. Kaupunki ryöstettiin ja poltettiin, ja samalla satoja siviilejä murhattiin tai poltettiin elävältä. Sainte-Agathen kirkon historia juontaa 1000-luvun alkuun. Nykyisen ulkoasunsa kirkko sai 1200-luvulla. Kunnan keskustassa oleva toteemipaalu on pystytetty Longuyonissa asuneiden ja Marvillen lentotukikohdassa 1954–1967 palvelleiden kanadalaisten kunniaksi.
Tunnettuja kuntalaisia

Richard Gotainer (s. 1948), laulaja ja näyttelijä
Sainte-Agathen kirkko
Longuyonin toteemi
Aiheesta muualla

Kuvia tai muita tiedostoja aiheesta Longuyon Wikimedia Commonsissa
Kuningasjätkä

| Kuningasjätkä |
| --- | --- |

Ohjaaja:  Markku Pölönen
Käsikirjoittaja:  Markku Pölönen
Tuottaja:  Kari Sara
Säveltäjä:  Vesa Mäkinen
Pääosat:  Pertti Koivula   Simo Kontio   Esko Nikkari   Anu Palevaara
Valmistustiedot
Valmistusmaa:  Suomi
Tuotantoyhtiö:  Fennada-Filmi
Levittäjä:  Walt Disney Studios Home Entertainment
Ensi-ilta:  13. helmikuuta 1998
Kesto:  85 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Kuningasjätkä on vuonna 1998 ensi-iltansa saanut Markku Pölösen ohjaama suomalainen elokuva. Tarina kertoo pojan ja isän yhteisestä kesästä tukkijoella. Elokuva on Pölösen kolmas pitkä elokuva.
Juoni

1950-luvun Itä-Suomeen sijoittuva tarina kertoo pojasta ja leskeksi jäänestä isästä tukinuittoporukassa, jossa poika joutuu seuraamaan voimattomana isäänsä kohdistettua työpaikkakiusaamista. Vähitellen isä hyväksytään tukkijätkäporukan tasaveroiseksi jäseneksi. Elokuvan lopun lavatanssit tuovat uuden käänteen niin isän kuin pojankin elämään.
Näyttelijät

| 0 | 1 | 2 |
| --- | --- | --- |
|  Pertti Koivula  | … |  Tenho Ovaska, isä   |
|  Simo Kontio  | … |  Topi Ovaska, poika Kuningasjätkä   |
|  Esko Nikkari  | … |  Hannes, vanhempi tukkijätkä    |
|  Anu Palevaara  | … |  Hilkka Mäkelä, kauppiaan tytär   |
|  Peter Franzén  | … |  Antero Kottarainen, taiteilija ja tukkijätkä   |
|  Heikki Kujanpää  | … |  Tohkanen, tukkisavotan kymppi   |
|  Vesa Mäkelä  | … |  Hilteeni, tukkijätkä   |
|  Ilkka Koivula  | … |  Lavikainen, kylän nimimies   |
|  Hannu Virolainen  | … |  kauppias Mäkelä   |
Jussi-palkinnot

Paras elokuva
Paras käsikirjoitus: Markku Pölönen
Paras miespääosa: Pertti Koivula
Paras miessivuosa: Peter Franzén
Paras ohjaus: Markku Pölönen
Aiheesta muualla

Kuningasjätkä Elonet.
Lamentarola

| Lamentarola Seppo Sillanpää |
| --- | --- | --- |

Lamentarola
Studioalbumin tiedot
 Julkaistu: 1990
 Formaatti: CD-levy
 Kesto: 46.09
 Levy-yhtiö: Power Records
Seppo Sillanpää muut julkaisut
| Akustin Polska 1989 | Lamentarola 1990 | Siljakudaa – Seppo Sillanpään lastenlauluja 1 1992 |
Lamentarola on Seppo Sillanpään studiolevy vuodelta 1990.
Kappaleet

Hephuhta
Isä-Matin polkka
Polkkamasurkka
Hovipolska
Kuhilaat
Orjatanssi /1. Broigestanz (juutalainen sävelmä) /2.
Bosnia
Nataliina
Lamentarola
New Finland reel
Upstairs
Kuubalainen sävelmä
Frank's house
Topias
Kaarle Kolmas
Kartanon mailla
Valsette
Trumansburg
Soittajat

Seppo Sillanpää – viulu, alttoviulu, mandoliini, mandola, kitara, kantele
Veli-Matti Järvenpää – 1-, 2- ja 3-riviset haitarit
Janne Viksten – kitara, 5-kielinen banjo, mandola
Petri Hakala – mandoliini, mandocello
Tom Nyman – basso
Ludwig Aschoff

Ludwig Aschoff
Ludwig Aschoff (1866–1942) oli saksalainen patologi ja anatomi. Aschoff toimi professorina Freiburgissa vuodesta 1906. Hän tutki ihmisen patologista anatomiaa ainakin virtsaelinten, umpilisäkkeen ja synnytyselinten osalta ja julkaisi teokset Kursus der patologische Historie (1900), Die heutige Lehre von den pathol-anat. Grundlagen der Herzschwäche (1906), Die Wurmfortsatzentzündung (1908) ja Vorträge über Pathologie (1925).
Ludwig Bachmann

Ludwig Bachmann
Ludwig Bachmann (11. elokuuta 1856 – 22. kesäkuuta 1937) oli saksalainen shakkihistorioitsija.
Hänen aikanaan oli epätavallista pitää kirjaa ajankohtaisista tapahtumista, mutta Bachmann julkaisi sarjan vuosikirjoja. Hän julkaisi vuosina 1891–1931 yhteensä 44 teosta. Hän myös julkaisi neliosaisen teoksen, jossa oli tarkoitus olla kaikki Wilhelm Steinitzin tunnetut pelit. Hänen muut kirjansa sisälsivät muun muassa Adolf Anderssenin, Harry Nelson Pillsburyn ja Rudolf Charousekin pelit. Hänen historiallisista teoksistaan Aus vergangenen Zeiten (1920-1922) ja Das Schachspiel und seine historische Entwicklung (1924) ovat parhaiten tunnetut.
Bachmann toimi vanhempana virkamiehenä Baijerin rautatieyhtiössä. Shakki oli hänelle vain vapaa-ajan harrastus. Bachmann sai töidensä ansiosta lempinimen Chess Herodotus.
Les Cabannes

Les Cabannes voi tarkoittaa seuraavia:
Maantiede

Les Cabannes, kunta Ariègen departementissa Ranskassa
Les Cabannes, kunta Tarnin departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Les Cabannes”, voi hakea sivunnimihaulla, laajalla sivunnimihaulla tai tekstihaulla.
Longwood

Longwood voi tarkoittaa ainakin seuraavia asioita: